CELEX: C2007/155/25
Language: sl
Date: 2007-07-07 00:00:00
Title: Zadeva C-219/07: Predlog za sprejetje predhodne odločbe, ki ga je vložilo Conseil d'État (Belgija) 27. aprila 2007 – asbl Conseil national des éleveurs et amateurs d'animaux in asbl Andibel proti Državi Belgiji

7.7.2007   
            
            
               SL
            
            
               Uradni list Evropske unije
            
            
               C 155/13
            
         Predlog za sprejetje predhodne odločbe, ki ga je vložilo Conseil d'État (Belgija) 27. aprila 2007 – asbl Conseil national des éleveurs et amateurs d'animaux in asbl Andibel proti Državi Belgiji
   (Zadeva C-219/07)
   (2007/C 155/25)
   Jezik postopka: nizozemščina
   Predložitveno sodišče
   Conseil d'État (Belgija)
   Stranke v postopku v glavni stvari
   
      Tožeči stranki: asbl Conseil national des éleveurs et amateurs d'animaux in asbl Andibel
   
      Tožena stranka: Država Belgija
   Vprašanji za predhodno odločanje
   
               1)
            
            
               Ali je treba člen 30 Pogodbe z dne 25. marca 1957 o ustanovitvi Evropske skupnosti, če se ga bere samega ali skupaj z Uredbo Sveta (ES) št. 338/97 (1) o varstvu prosto živečih živalskih in rastlinskih vrst z zakonsko ureditvijo trgovine z njimi, razlagati tako, da prepoved uvoza in trgovine z živalmi, vzpostavljena z izvajanjem člena 3a (1) Zakona z dne 14. avgusta 1986 o varstvu in dobrem počutju živali, ni upravičena glede sesalcev, uvoženih iz druge države članice Evropske unije, ki sodijo v kategorijo B, C ali D iz Uredbe ali ki niso omenjeni v Uredbi, če so ti sesalci [Or. 26] v tej državi članici v skladu z zakonodajo te države članice in če je ta zakonodaja skladna z določbami Uredbe?
            
         
               2)
            
            
               Ali člen 30 Pogodbe ES ali Uredba št. 338/97 nasprotujeta ureditvi države članice, ki na podlagi obstoječe zakonodaje o dobrem počutju živali prepoveduje vsako tržno rabo primerkov, ki niso izrecno navedeni v tej nacionalni ureditvi, če se cilj zaščite teh vrst, kot je naveden v členu 30 Pogodbe ES, lahko učinkovito doseže tudi z ukrepi, ki manj omejujejo trgovino znotraj Skupnosti?
            
         
      (1)  UL 1997 L 61, str. 1.